Starship Entertainment
Starship Entertainment (בקוריאנית: 스타쉽 엔터테인먼트) היא חברת תקליטים ובידור קוריאנית שנוסדה ב-2008. החברה משמשת בית לאמנים כמו הזמר בלאדות K.Will, זמר הסולו Yoo Seung-woo, להקת הבנות Sistar ולהקות הבנים Boyfriend UNIQ וMonsta X.
היסטוריה.
מייסד החברה, קים שי-דה, עבר בעבר כמנהל דרכים עבור להקת הקיי-פופ Cool ועבד עבור החברה של Bang Si-hyuk, Big Hit Entertainment בין השנים 2005 ל-2007 לפני שהוא הקים חברה בעצמו. האמן הראשון של החברה היה K.Will ולאחר מכן הורכבו הלהקות Sistar, Boyfriend, UNIQ ו-Monsta X. בחברה יש 23 עובדים.
ב-18 בדצמבר 2013, 70 אחוזים ממניות החברה נרכשו על חברת ההפצות, LOEN Entertainment, כאשר החברה הופכת להיות חברת בת עצמאית של LOEN.
Starship X.
Starship X (בקוריאנית: 스타쉽 엑스) היא תת-חברה עצמאית של סטארשיפ אשר נוסדה ב-2013 והיא מתמקדת במוזיקת היפ-הופ.
דאבי דאב
Cube Entertainment
Cube Entertainment (בקוריאנית: 유나이티드 큐브 엔터테인먼트) היא חברת תקליטים מקוריאה הדרומית שנוסדה ב-29 באוגוסט 2006 על ידי Hong Seung-sung ו־Shin Jung-hwa תחת השם Playcube Inc.. הם ערכו שותפות אסטרטגית עם חברת ניהול הכישרונות SidusHQ ב-17 בספטמבר 2013. החברה היא הבעלים של חברות בת כמו למשל A-Cube Entertainment וMusic Cube Inc..החברה מפיצה את המוזיקה שלה באמצעות החברות Universal Music Korea, CJ E&amp;M Music and Live וLOEN Entertainment.
היסטוריה.
Cube Entertainment נוסדה ב-29 באוגוסט 2006 על ידי Hong Seung-sung (ידוע בשמו Simon Hong), הנשיא לשעבר של חברת התקליטים JYP Entertainment, ו־Shin Jung -hwa (ידועה בשם Monica Shin) תחת השם Playcube Inc. בשל קשרי העבר של המייסד, החברה לעיתים נחשבת בטעות לחברת בת של החברה JYP, אך לא כך הדבר. החברה היא חברה עצמאית ואין לה חברת אם. ב-2011 נוסדה חברת הבת הראשונה של החברה תחת השם A-Cube Entertainment.
האמנים החתומים בחברה כוללים את להקת הבנות 4Minute, להקות הבנים Beast ו־BtoB. זמרת הסולו G.NA, זמרי הסולו Roh Ji Hoon, Shin Ji Hoon ולהקת הבנות החדשה שלהם CLC. האמנים החתומים תחת A-Cube הם זמר הסולו Huh Gak ולהקת הבנות A Pink. בנוסף להם חתום גם הקומיקאי קים קירי, אשר חתם חוזה ב-2012, והוא הקומיקאי הראשון שהחברה מנהלת.
ב-2013, נודע כי הזמר Rain חתם חוזה עם החברה. הוא הצטרף באופן רשמי לאחר סיום שירות החובה הצבאי שלו ב-10 ביולי 2013. ב-15 באוקטובר, החברה הוציאה לאור סינגל דיגיטלי חדש של זמרת הסולו החדשה שלהם, Shin Ji-hoon אשר הייתה בין ששת המתמודדים הטובים ביותר בתוכנית המוזיקה K-pop Star 2. בנוסף להיותה זמרת היא גם מחליקה על הקרח בצורה אומנותית והיא מתכננת לשלב שתי קריירות גם בהחלקה על הקרח וגם בשירה. זמרת סולו חדשה נוספת בחברה היא Oh Ye-ri, אשר חתמה חוזה עם החברה. היא הוציאה לאור את סינגל הבכורה שלה בשם "Because of You" ב-6 בנובמבר 2013. היא הייתה הזוכה של "פסטיבל השיר של MBC" ב-2009.
מזכיר הפנים של ארצות הברית
מזכיר הפנים של ארצות הברית (באנגלית: United States Secretary of the Interior) הוא ראש מחלקת הפנים של ארצות הברית.
מחלקת הפנים של ארצות הברית שונה ממשרדי הפנים ברוב הארצות. משרדי הפנים בארצות אלה דומים יותר למחלקה לביטחון המולדת של ארצות הברית ולעיתים למחלקת המשפטים של ארצות הברית.
מחלקת הפנים של ארצות הברית מפקחת על סוכנויות כגון: לשכת ניהול הקרקעות של ארצות הברית, הסקר הגאולוגי של ארצות הברית ושירות הפארקים הלאומיים של ארצות הברית. המזכיר הוא חבר בקבינט של ארצות הברית.
עקב מדיניותה ופעילותה של מחלקת הפנים והסוכנויות שלה, יש לה השפעה משמעותית במערב ארצות הברית, ובדרך כלל המזכיר מגיע מאחת ממדינות המערב במדינה. רק שניים מהמזכירים שכיהנו בתפקיד מאז 1949 לא זוהו עם מדינות המערב.
מזכירת הפנים הנוכחית של ארצות הברית היא דב האלנד, המכהנת בתפקיד מאז 16 במרץ 2021.
מחלקת השיכון והפיתוח העירוני של ארצות הברית
מחלקת השיכון והפיתוח העירוני של ארצות הברית (באנגלית: United States Department of Housing and Urban Development, בראשי תיבות: HUD) היא מחלקה בקבינט של הממשל הפדרלי של ארצות הברית.
על אף שבתחילה היא הייתה הסוכנות לדיור ומימון דיור, היא הפכה למחלקה בקבינט ב-1965, כחלק מתוכניתו של הנשיא לינדון ג'ונסון לפתח ולבצע מדיניות דיור ומטרופולינים.
המטרה של מחלקת השיכון והפיתוח העירוני, היא ליצור היא ליצור קהילות חזקות, בנות קיימא, ובתים איכותיים ונגישים לכל. המחלקה פועלת לחיזוק שוק הדיור במטרה להאיץ את הכלכלה ולהגן על הצרכנים, תוך שמירה על הצורך בבתים איכותיים אך נגישים להשכרה, להשתמש בדיור ככלי לשיפור איכות החיים, לבנות קהילות שיתופיות וברות קיימא חופשיות מאפליה ולשנות את הדרך בה המחלקה עושה את עסקיה.
ביג היט אנטרטיינמנט
ביג היט אנטרטיינמנט (בקוריאנית: 빅히트 엔터테인먼트; באנגלית: Big Hit Entertainment) היא חברת תקליטים מקוריאה הדרומית אשר נוסדה בשנת 2005 על ידי מפיק המוזיקה, והמלחין לשעבר של JYP Entertainment Bang Si-Hyuk אשר ידוע גם בכינויו "Hitman Bang". חברת התקליטים ידועה בתור החברה תחתה נמצאת להקת הבנים המצליחה BTS.
היסטוריה.
Lim Jeong Hee עשתה את הופעת הבכורה שלה תחת החברה ב-2005, וב-2007 הפכה להיות חלק מהלהקה המעורבת 8Eight יחד עם Baek Chan וLee Hyun. בשנת 2009, להקת הבנים 2AM שנוצרה על ידי JYP, עברה להיות תחת ביג היט למשך ארבע שנים. ב-2013 כאשר החוזה של הלהקה נגמר עם ביג היט, שלושה חברים מבין הארבעה חזרו ל-JYP, והחבר הרביעי Lee Changmin נשאר בביג היט בעקבות השאיפה שלו להתמקד בפעילויות הסולו שלו ובפעילותיו כצמד עם Lee Hyun תחת השם 'Homme'.
בשנת 2012 יצאה החברה עם להקת בנות חדשה בשם GLAM.
בשנת 2010, באנג שי-יוק ערך אודישנים ברחבי המדינה והחבר הראשון בלהקה Bangtan Boys, ראפ-מאנסטר, חתם חוזה עם החברה. שנה לאחר מכן שוגה הצטרף גם כן ללהקה כראפר. ג'ין, ג'יי-הופ,ג'ימין,וי וג'ונג-קוק גם כן לוהקו להיות בקבוצה. הם עשו את הופעת הבכורה שלהם כלהקה ביוני 2013.
בשנת 2015 Lim Jeong Hee עזבה את החברה לאחר שעבדה בה במשך 10 שנים. כמו כן באותה השנה התפרקה קבוצת הבנות GLAM לאחר שלוש שנות פעילות.
במרץ 2019 יצאה עם אלבום הבכורה הלהקה החדשה (TXT (Tommorow By Together, שהחלה את אימוניה כמספר שנים קודם לכן תחת Big Hit.
כמו כן מאוחר יותר באותה השנה רכשה החברה את חברת Sourse music שהרכיבה את הקבוצה g'friend, וכך הוסיפו אותה ל־Big Hit.
הנעה (פירושונים)
ביבליוגרפיה של תרגומי יוסף חיים ברנר
להלן רשימה ביבליוגרפית של תרגומים פרי עטו של הסופר העברי והפובליציסט יוסף חיים ברנר.
אוסיריס-רקס
אוסיריס־רקס (באנגלית: OSIRIS-REx) היא גשושית של נאס"א לחקר האסטרואיד קרוב הארץ 101955 בֶּנוּ, איסוף דגימה ממנו והחזרתה לכדור הארץ. זוהי המשימה השלישית שנבחרה במסגרת תוכנית הגבולות החדשים של נאס"א, לאחר המשימות ניו הורייזונס וג'ונו.
הגשושית נבנתה על ידי חברת לוקהיד מרטין, ושוגרה למשימתה ב־8 בספטמבר 2016. בדצמבר 2018 הגשושית הגיעה לקרבת האסטרואיד, והחלה להקיף ולחקור אותו. בדצמבר 2018 גילתה הגשושית כמויות ניכרות של מים על האסטרואיד. ב־21 באוקטובר 2020 שלחה הגשושית זרוע רובוטית לפני השטח של האסטרואיד ואספה בהצלחה דגימה ממנו. הדגימה מתוכננת לחזור לכדור הארץ באמצעות קפסולה (בדומה לגשושית סטארדאסט) בשנת 2023. המשימה נועדה לחקור את השלבים הראשונים של היווצרות מערכת השמש וכוכבי הלכת, ואת המקור לתרכובות אורגניות שחיוניות לקיום חיים.
עלות המשימה היא כ־800 מיליון דולר, בנוסף לעלות השיגור בסך של כ־183.5 מיליון דולר.
שם המשימה.
ראשי התיבות "OSIRIS-REx" הם ראשי תיבות בדיעבד של Origins, Spectral Interpretation, Resource Identification, Security, Regolith Explorer (בתרגום חופשי: "חוקר מקורות, פרוש ספקטרלי, זיהוי משאבים, ביטחון ורגולית"). ראשי תיבות אלו נבחרו כדי לייצג את מרכיבי המשימה השונים, תוך כדי התייחסות לאל המוות המצרי אוסיריס, עם הסיומת "רקס" שמשמעותה בלטינית היא "מלך".
החוקר הראשי של המשימה, פרופ' דנטה לורטה מאוניברסיטת אריזונה, בחר את השם בשל מספר הקבלות שראה בין הסיפור המיתולוגי של אוסיריס ובין משימתה של הגשושית, וביניהן: לפי הסיפור המיתולוגי, האל אוסיריס לימד את בני האדם לעבד את האדמה, ועל פי לורטה, גם אוסיריס־רקס תביא דגימה מאסטרואידים פרימיטיביים שעשויים להכיל חומרים שהיוו את ה"זרעים" לחיים על כדור הארץ; האל אוסיריס פותה להיכנס לארון מתים על ידי סת, והגשושית תכניס את הדגימה לתוך קפסולת החזרה לכדור הארץ; לאחר שנהרג על ידי סת, אוסיריס הוחזר לחיים, הופקד מאז על ארץ השאול והפך מקושר, במותו ותחייתו, לגאות והשפל של הנילוס. באופן דומה, אסטרואידים נחשבים למי שהביאו לכדור הארץ מים וחומרים הנחוצים לחיים, ומצד שני כגורמים לאירועי התנגשות שגרמו להרס וחורבן (כדוגמת התאוריה שהכחדת הדינוזאורים נגרמה עקב פגיעת מטאוריט), וכך הם גם לקחו חלק בתהליכי האבולוציה ואפשרו את התפתחותם של מינים אחרים.
המשימה.
משימת הגשושית פותחה על ידי המעבדה הירחית והפלנטרית של אוניברסיטת אריזונה, מרכז טיסות החלל גודרד של נאס"א וחטיבת מערכות החלל של לוקהיד מרטין. הצוות המדעי שלה מורכב מחוקרים מארצות הברית, קנדה, צרפת, גרמניה, בריטניה ואיטליה.